Document ID: 32006R0802

KOMMISSIONENS FORORDNING (EF) Nr. 802/2006
af 30. maj 2006
om fastsættelse af tilpasningskoefficienter for fisk af slægterne Thunnus og Euthynnus
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (1), særlig artikel 26, stk. 3, og
ud fra følgende betragtninger:
(1)
Kommissionens forordning (EØF) nr. 3510/82 af 23. december 1982 om fastsættelse af tilpasningskoefficienter for fisk af slægterne Thunnus og Euthynnus (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.
(2)
Der fastsættes hvert år en EF-producentpris for fisk af slægterne Thunnus og Euthynnus bestemt til konservesindustrien.
(3)
Der bør ligeledes fastsættes tilpasningskoefficienter for de forskellige arter, størrelser og præsentationsformer af fisk af slægterne Thunnus og Euthynnus.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
Tilpasningskoefficienterne for de forskellige arter, størrelser og præsentationsformer af fisk af slægterne Thunnus og Euthynnus fastsættes som anført i bilag I.
Artikel 2
Forordning (EØF) nr. 3510/82 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 2006.

Labels: 2
17
15
6